
Līgums Nr.LMMDV2024/4
par “MIKC Liepājas Mūzikas, mākslas un dizaina vidusskolas
nodarbināto veselības apdrošināšanu” 

MIKC “Liepājas Mūzikas, mākslas un dizaina vidusskola”, reģistrācijas Nr. 90010944679, juridiskā adrese: Ausekļa iela 11/15, Liepāja, LV-3401, kuru saskaņā ar Kultūras Ministrijas  izdotu rīkojumu pārstāv direktores pienākumu izpildītāja Dace Rozenbaha, turpmāk Apdrošinājuma ņēmējs,  no vienas puses, un 
"Baltijas Apdrošināšanas Nams" AAS, reģ.Nr. 40003494976, tā valdes priekšsēdētāja Alekseja Pečericas personā, kurš rīkojas uz Statūtu pamata,   turpmāk – Apdrošinātājs, no otras puses, abi kopā saukti - Puses, noslēdz šādu līgumu, turpmāk - Līgums:
1. Līguma priekšmets un līguma darbības laiks
1.1. Līguma priekšmets ir Apdrošinājuma ņēmēja darbinieku veselības apdrošināšana saskaņā ar Apdrošinātāja piedāvājumu iepirkumam “MIKC “Liepājas Mūzikas, mākslas un dizaina vidusskola” nodarbināto veselības apdrošināšana” (Iepirkuma Id. Nr. LMMDV 2024/4), turpmāk – Piedāvājums, un Latvijas Republikas spēkā esošajiem normatīvajiem aktiem.
1.2. Apdrošinājuma ņēmējs uzdod, bet Apdrošinātājs apņemas apdrošināt Apdrošinājuma ņēmēju darbinieku (turpmāk - Darbinieki) un Apdrošinājuma ņēmēju darbinieku ģimenes locekļu (turpmāk – Ģimenes locekļi) veselību saskaņā ar Piedāvājumu. Līgumā Darbinieki un Ģimenes locekļi kopā saukti – Apdrošinātie.
1.3. Apdrošinājuma ņēmējs uzdod, bet Apdrošinātājs apņemas nodrošināt iespēju apdrošināties ar līdzvērtīgu veselības apdrošināšanas programmu Apdrošinājuma ņēmēja darbiniekus, kuriem Apdrošinājuma ņēmējs nav nodrošinājis veselības apdrošināšanu no budžeta līdzekļiem saskaņā ar Piedāvājumu.  
1.4. Līgums stājas spēkā pēc tā parakstīšanas brīža un ir spēkā līdz 2025.gada 7.maijam.
1.5. Apdrošinājuma ņēmējs (vai tā pilnvarota persona) iesniedz Apdrošinātājam Darbinieku un Ģimenes locekļu sarakstu. Apdrošināšanas polise (turpmāk – Polise) tiek noslēgta uz 12 (divpadsmit) mēnešiem un ir spēkā no 2024. gada 8.maija līdz 2025. gada 7.maijam.
2. Apdrošinājuma summa un Apdrošināšanas prēmija
0. Gada apdrošināšanas prēmija par apdrošināšanas pakalpojumiem vienai apdrošinātai personai, tiek noteikta atbilstoši finanšu piedāvājumam  (Līguma 1.pielikums), bet gada apdrošinājuma summa – atbilstoši Apdrošinātāja tehniskajam piedāvājumam  (Līguma 2.pielikums).  Finanšu piedāvājumā norādītā gada apdrošināšanas prēmija par apdrošināšanas pakalpojumiem vienai apdrošinātai personai Līguma laikā nevar tikt paaugstināta, pamatojoties uz jebkādiem Apdrošinātāja norādītiem subjektīviem vai objektīviem apstākļiem. 
0. Apdrošinājuma ņēmējs pēc Līguma noslēgšanas, bet ne vēlāk kā 10 (desmit) dienu laikā pēc Apdrošinātāja rēķina saņemšanas dienas, samaksā pirmo apdrošināšanas prēmijas daļu atbilstoši Apdrošinātāja izrakstītajam rēķinam. Apdrošinātājs iesniedz Apdrošinājuma ņēmējam rēķinu kopā ar Polisi vai Polises pielikumiem.
0. Otru apdrošināšanas prēmijas daļu Apdrošinājuma ņēmējs samaksā līdz 2024. gada 2.decembrim.
0.  Apdrošināšanas prēmijas par Radinieku veselības apdrošināšanas pakalpojumiem un apdrošināšanas prēmijas par papildprogrammu iegādi no Apdrošināto personīgajiem līdzekļiem tiek noteiktas atbilstoši finanšu piedāvājumam  (Līguma 1.pielikums),  ievērojot Apdrošinātāja tehniskajā piedāvājumā (Līguma 2.pielikums) noteikto, bet gada apdrošinājuma summas – atbilstoši Apdrošinātāja tehniskajam piedāvājumam  (Līguma 2.pielikums).  Gada apdrošināšanas prēmiju, Radinieks vai Darbinieks, kas iegādājas papildprogrammas, sedz vienā maksājumā no saviem personīgajiem finanšu līdzekļiem, Apdrošinātajām personām samaksājot apdrošināšanas prēmijas saskaņā ar "Baltijas Apdrošināšanas Nams" AAS izsniegto rēķinu, pārskaitot to uz Apdrošinātāja rēķinā norādīto bankas kontu.
0. Apdrošināšanas prēmiju darbinieki, kurus Apdrošinājuma ņēmējs nav nodrošinājis ar veselības apdrošināšanu no budžeta līdzekļiem, apmaksā Apdrošinātājam vienā maksājumā no saviem personīgajiem finanšu līdzekļiem.   Ja šiem darbiniekiem tiek noteikta atšķirīga prēmija no darbiniekiem, kuriem Apdrošinājuma ņēmējs finansē veselības apdrošināšanu no budžeta līdzekļiem, Apdrošinātājs ir tiesīgs, piemērot paaugstinošus koeficientus, vai pieprasīt veselības deklarāciju prēmijas noteikšanai, nenosakot citus ierobežojumus (piem., vecumu, skaitu u.c).
0. Rēķins tiek uzskatīts par samaksātu brīdi, kad Apdrošinājuma ņēmējs vai 2.4. un 2.5. punktā noteiktajos gadījumos Apdrošinātais ir veicis bankas pārskaitījumu uz rēķinā norādīto Apdrošinātāja bankas kontu.
2.7. Puses vienojas, ka rēķini tiek sagatavoti elektroniski un ir derīgi bez paraksta.  
3. Apdrošinātāja un Apdrošinājuma ņēmēju tiesības un pienākumi
3.1. Apdrošinājuma ņēmēji apņemas:
3.1.1. iesniegt Polises sagatavošanai Apdrošinātājam elektroniskā veidā (Excel formātā) apdrošināmo Darbinieku un ģimenes locekļu sarakstu, kur norādīts vārds, uzvārds, personas kods, darba e-pasta adresi un izvēlētā papildprogrammu kombinācija, ne vēlāk kā 5 (piecu) darba dienu laikā pēc Līguma noslēgšanas;
3.1.2. ievērot šajā Līgumā un Piedāvājumā iekļautos nosacījumus, t.sk. Veselības apdrošināšanas noteikumus Nr. 08.03., 15.02.2021., ciktāl tie nav pretrunā ar pārējiem Piedāvājuma nosacījumiem un konkursa nolikumu, turpmāk - Noteikumi;
3.1.3. veikt apdrošināšanas prēmiju maksājumus saskaņā ar Apdrošinātāja izsniegtajiem rēķiniem Līgumā noteiktajā kārtībā un Polisēs norādītajos termiņos;
3.1.4. informēt Apdrošinātos:
3.1.4.1. ka viņi ir apdrošināti un saskaņā ar kādiem Noteikumiem viņi tiek apdrošināti;
3.1.4.2. ka, sasniedzot apdrošināšanas programmā norādītā limita apmēru, Apdrošinātajiem nav tiesību, izmantojot savu individuālo veselības apdrošināšanas karti, saņemt ar limitu ierobežotos ārstniecības pakalpojumus;
3.1.4.3. gadījumā, ja apdrošināšanas programmā norādītais limita apmērs būs pārsniegts, Apdrošināto pienākums, saskaņā ar Apdrošinātāja izsniegtām pakalpojumu apmaksas izdrukām Līguma darbības laikā, ir atmaksāt apdrošināšanas atlīdzības daļu, kas pārsniedz noteikto limitu.
3.1.5. Līguma darbības laikā ne vēlāk kā 2 (divas) darba dienas pirms 3.2.3. punktā minētā izmaiņu veikšanas datuma rakstiski informēt Apdrošinātāju par izdarāmiem papildinājumiem Apdrošināto sarakstā;
3.1.6. Līguma darbības laikā ne vēlāk kā 2 (divas) darba dienas pirms 3.2.4. punktā minēto izmaiņu veikšanas datuma rakstiski informēt Apdrošinātāju par Darbiniekiem, kuri no Darbinieku saraksta izslēdzami, vienlaicīgi ar rakstisko paziņojumu iesniedzot Apdrošinātājam viņu apdrošināšanas kartes;
3.2. Apdrošinātājs apņemas:
3.2.1. ne vēlāk kā 5 (piecu) darba dienu laikā pēc apdrošināmo personu saraksta vai 3.1.1. un 3.1.5. punktā minētās informācijas saņemšanas izsniegt Apdrošinājuma ņēmējam Apdrošināto individuālās veselības apdrošināšanas kartes, kas apliecina, ka Apdrošināto labā ir noslēgts apdrošināšanas Līgums, un detalizētu informāciju par apdrošināšanas Noteikumiem; 
3.2.2. maksāt apdrošināšanas atlīdzību Piedāvājumā, Polisēs un Noteikumos paredzētajos gadījumos, apmēros un kārtībā;
3.2.3. visa Līguma darbības laikā, bet ne biežāk kā 1 (vienu) reizi mēnesī apdrošināt jaunus Darbiniekus, ja Apdrošinājuma ņēmējs par tiem 3.1.5.punktā minētajā termiņā iesniedzis rakstisku informāciju Apdrošinātājam; Darbinieki, kuri uzsākuši darba attiecības ar Apdrošinājuma ņēmēju, tiek pievienoti polisei ar to katra mēneša datumu, kad noslēgts apdrošināšanas līgums; 
3.2.4. Visa Līguma darbības laikā, bet ne biežāk kā 1 (vienu) reizi mēnesī izbeigt individuālo veselības apdrošināšanas karšu darbību attiecībā uz tiem Darbiniekiem, par kuriem Apdrošinājuma ņēmējs Apdrošinātājam 3.1.6. punktā minētajā termiņā iesniedzis rakstisku informāciju un individuālās veselības apdrošināšanas kartes, kuru darbība ir jāpārtrauc. Darbinieki tiek izslēgti no polises ar to katra mēneša datumu, kad stājies spēkā Apdrošināšanas līgums.
3.2.5 apdrošināšanas prēmiju starpību par jaunu Darbinieku apdrošināšanu un apdrošināšanas prēmijas atlikumu par Darbiniekiem, kuri izslēgti no Apdrošināto saraksta, koriģēt savstarpēju norēķinu veidā.
3.3. Puses apliecina, ka otras Puses iesniegtos personas datus, ja tas nepieciešams Līguma īstenošanai,  drīkst apstrādāt tikai Līgumā noteiktajiem mērķiem un saskaņā ar spēkā esošo normatīvo aktu   prasībām.
3.4. Puses apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem personas datiem.
3.5. Puses apņemas nenodot trešajām personām otras Puses iesniegtos personas datus. Ja saskaņā ar   spēkā esošajiem normatīvajiem aktiem Pusēm var rasties šāds pienākums, tas pirms personas datu   nodošanas informē par to otru Pusi.
3.6. Puses apņemas iznīcināt otra Puses iesniegtos personas datus tiklīdz izbeidzas tiesiskais pamats tos   apstrādāt. 
4. Izmaiņas Līguma darbībā vai tā darbības pārtraukšana
4.1. Visas izmaiņas, papildinājumi, kas attiecas uz šo Līgumu, ir spēkā, ja tie izklāstīti rakstveidā un tos parakstījušas visas Puses.
4.2. Pusēm  ir tiesības vienpusēji izbeigt Līgumu, brīdinot otru Pusi desmit darba dienas iepriekš, ja otra Puse vairāk par desmit dienām nepilda savas Līgumā noteiktās saistības un pēc rakstiska paziņojuma saņemšanas, neatbilstības nav novērsusi paziņojumā norādītajā termiņā.
4.3. Pasūtītājs ir tiesīgs vienpusēji izbeigt Līgumu, ja:
4.3.1. tiesa pasludinājusi Apdrošinātāja maksātnespēju vai tiek pieņemts lēmums par Apdrošinātāja likvidāciju, darbības apturēšanu vai izbeigšanu;
4.3.2. Pret Apdrošinātāju tikušas vērstas darbības, kas saistītas ar Apdrošinātājam izsniegto licenču apdrošināšanas veikšanai darbības apturēšanu;
4.3.3. Pret Apdrošinātāju tikušas vērstas darbības, kas saistītas ar aresta uzlikšanu mantai vai norēķinu kontiem, ietverot maksājumu apturēšanu un kas var novest uzņēmumu līdz bankrotam;
4.3.4. ja Apdrošinātājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Apdrošinātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
4.4. Līguma pirmstermiņa izbeigšanas gadījumā Puses norēķinās par sniegtajiem pakalpojumiem uz Līguma pirmstermiņa izbeigšanas dienu. Apdrošinātājs 30 (trīsdesmit) dienu laikā pēc Līguma pirmstermiņa izbeigšanas atgriež Pasūtītājam neizmantoto veselības apdrošināšanas polises cenas daļu par laika periodu (atlikušajiem pilnajiem mēnešiem) līdz polises darbības beigām, likumā “Apdrošināšanas līguma likums” noteiktajā kārtībā, neņemot vērā administratīvos izdevumus un izmaksātās apdrošināšanas atlīdzības.


5. Saistības
5.1. Šis Līgums uzliek saistības kā Apdrošinātājam, tā Apdrošinājuma ņēmējam, kā arī visām trešajām personām, kas likumīgi pārņem viņu tiesības un saistības.
5.2. Neviena no Pusēm nav atbildīga par savu saistību neizpildi saskaņā ar Līgumu, ja šo saistību izpilde nav iespējama nepārvaramas varas apstākļu dēļ.
5.3. Visas nesaskaņas, domstarpības un strīdus šī Līguma ietvaros Puses centīsies risināt pārrunu ceļā. Ja pārrunu ceļā nevar panākt vienošanos, visi strīdi tiek izskatīti Latvijas Republikas tiesā Latvijas Republikas tiesību aktos paredzētajā kārtībā.
6. Fizisko personu datu apstrāde
0. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016. gada 27. aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
0. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, normatīvajos aktos noteikto prasību izpildei, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai, un saskaņā ar attiecīgās Puses privātuma politiku. APDROŠINĀTĀJA privātuma politika pieejama APDROŠINĀTĀJA tīmekļa vietnē: https://www.ban.lv/kompanija/privatuma-politika/. 
0. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā ievērojot piemērojamos tiesību aktos noteikto kārtību.
0. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. Nobeiguma noteikumi
7.1. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi, un kļūst par Līguma neatņemamu sastāvdaļu.
7.2. Gadījumā, ja Līguma noteikumi ir pretrunā ar Noteikumiem, Pusēm ir saistoši un prioritāri Līguma noteikumi.
7.3. Puses nosaka šādas kontaktpersonas Līguma ietvaros:
7.3.1. no Apdrošinājuma ņēmēja puses: kontaktpersona: xxxxxxxxxxxx, mob.tālr.: xxxxxxxxxxxxx  
7.3.2. no Apdrošinātāja puses: kontaktpersona: xxxxxxxxx, mob.tālr.: xxxxxxxxxxxxxx
7.4. Līgums ir sagatavots elektroniska dokumenta veidā un parakstīts ar drošu elektronisko parakstu 2 (divos) identiskos eksemplāros, no kuriem viens nodots Apdrošinātājam, bet otrs Apdrošinājuma ņēmējam. Līguma neatņemama sastāvdaļa ir Apdrošinātāja iesniegtais Piedāvājums, t.sk. Noteikumi. Piedāvājums glabājas pie Apdrošinājuma ņēmēja.

8. Pušu rekvizīti un paraksti
	Apdrošinājuma ņēmējs:
 
MIKC “Liepājas Mūzikas, mākslas un dizaina vidusskola”
Ausekļa iela 11/15, Liepāja, LV-3401,
Reģ. Nr. 90010944679
Banka: xxxxxxxxxxxxx
Kods: xxxxxxxxxxxxxx
Konts: xxxxxxxxxxxxxxx


____________________________
Inga Auziņa

	     Apdrošinātājs:

“Baltijas Apdrošināšanas Nams AAS”

Antonijas iela 23, Rīga, LV – 1010
Reģ.Nr. 40003494976
Banka: xxxxxxxxxxxxxxxxx
Kods: xxxxxxxxxxxxxxxxxx
Konts: xxxxxxxxxxxxxxxxxxx


___________________________
Aleksejs Pečerica 

